سوئیس‌نین ژنو شهرینده داوام ائدن قیبریس مذاکیره‌لری‌نین اوچونجو گونو تاماملاندی.
گؤروشمه‌لرده طرف‌لر قارشی‌لیق‌لی اولا‌راق حاضیرلادیق‌لاری پلان‌لاری تقدیم ائتدی.
پلانلار، بیرلشمیش میللت‌لر تشکیلاتی‌نین پولاد صاندیق‌لارینا کیلیدلندی.
قوزئی قیبریس تورک جمهوریتی پرزیدنت سؤزچوسو باریش بورج بیرلشمیش میللت‌لر تشکیلاتی ژنو اوفی‌سینده ائتدیگی قیسا آچیقلامادا، لیدرلرین، بیرلشمیش میلت‌لر تشکیلاتی-نین باش کاتیبی قیبریس اؤزل موشاویری اسپن بارت ایدنین یانیندا بیرلشمیش میلت‌لر تشکیلاتی و طرف‌لرین پلان متخصص‌لری‌نین حضوروندا پلان‌لاری تقدیم ائتدیک‌لرینی ایفاده ائده‌رک؛
"ایکی لیدر بیر-بیرلری‌نین پلانی‌نی گؤردولر. بیرلشمیش میللت‌لر تشکیلاتی متخصصی، روم و تورک متخصص‌لر بیرلیکده بیر فعالیت ائده‌رک تقدیم ائدیلن بو ایکی پلان‌ین داها اول مونت پلرینده الده ائدیلن قارشی‌لیق‌لی راضیلاشمایا اویغون اولوب اولمادیغینی آراشدیردی‌لار." دئدی.
بو راضی‌لیق، روم طرفی‌نین یوزده 28،2 و تورک طرفی‌نین یوزده 29،2 نیسبتینده یاخینلاشماسینی نظرده توتوردو.
ژنو‌ده داوام ائدن قیبریس موذاکیره‌لرینی قیمتلن‌دیرن آوروپا بیرلیگی ناظیری و باش مذکیره‌چی عمر چلیک، ایکی اگئمن دولته سؤیکنن ایکی توپلوملو بیر حلّی مثبت قارشیلایاجاغیق، پروسه‌نین قوزئی‌ین گونئی‌یه قاتیلماسی شکلین‌دکی آنلاییش ایله اله آلینا بیلمیه‌جگینی ایفاده ائتمیشدی.
مذاکیره‌لرین دؤردونجو گونونده (بو گون) قارانتور اؤلکه‌لرین ده قاتیلیمی ایله امنیت و ضمانت‌لرین دانیشیلاجاغی بئش‌لی کونفرانس باشلایا‌جاق.
قارانتور اؤلکه‌لر تورکیه، یونانیستان و اینگیلتره خاریجی ایشلر ناظیرلری ایله آدانین هر ایکی طرفین‌دن دلئگاسیون‌لارین قاتیلاجاغی اولوسلار آراسی کونفرانسین اساس گوندم ماده‌سی "امنیت و ضمانتلر" اولا‌جاق. کونفرانسدا آوروپا بیرلیگی ده "گؤزلمچی" صیفتیله قاتیلاجاق.
کونفرانسین آچیلیشینی بیرلشمیش میللت‌لر تشکیلاتی‌نین باش کاتیبی آنتونیو گوترس ائده‌جک.
